BlackKakapo/recipes-ro huggingface dataset:
Pachetele de primavara chinezesti 

Ingrediente:
● Morcovi - 1 buc 
● Varza alba - 200 g  (daca aveti puneti varza chinezeasca, eu am folosit pe moment varza simpla romaneasca)
● Ceapa verde - 2 buc 
● Taitei de orez - 100 g 
● Ciuperci shiitake - 5 buc 
● Foi de placinta - 12 buc  (un pachet standard, al meu avea 12 foi subtiri)
● Albus de ou - 1 buc  (crud)
● Sos de soia - 2 lingurite 
● Ulei de susan - 1 lingura 
● Ulei de floarea soarelui - 50 ml 
● Sare si piper - 0.5 lingurite  (dupa gust)

Mod de preparare:
1. Inainte sa va apucati de curatat legume pentru reteta, turnati apa rece peste ciupercile shiitake.
Lasati asa 30-40 de minute sa se inmoaie bine.
2. Cand sunt gata le scurgeti bine cu mainile si cu un cutit le taiat piciorusul lemnos - nu este bun de mancat.
3. Ciupercile ramase le taiati fideluta subtire.
4. Varza si morcovii se taie fideluta cat mai subtire.
Firele de ceapa verde le taiati sa fie cam de 2 cm lungime.
5. Taieteii de orez le preparati conform cu instructiunile de pe punga, eu am aratat si am explicat de care cumpar eu in Articolul despre ingrediente chinezesti, punctul 9.
Eu le torn apa clocotita fierbinte deasupra si las cateva minute pana se inmoaie.
6. Apoi le scurg intr-o sita de apa si cu o foarfeca le tai putin. Sunt lungi si e greu sa manevrezi toata compozitia impreuna cu legumele.
7. Turnati 1 lingura de ulei de susan peste taiteii scursi, amesecati putin si lasati asa pana le folosim in continuare in reteta.
8. Intr-o tigaie incingeti uleiul de floarea soarelui si puneti morcovii, ceapa si varza la calit.
Periodic amestecati si caliti timp de 5 minute la foc iute.
9. Dupa acest timp adaugati ciupercile, amestecati si lasati inca 2 minute.
10. Puneti si taitetii de orez.
11. Amestecati bine, adaugati 2 lingurite de sos de soia -  dar nu prea mult, sa nu fie lichida umplutura!
Gustati si daca mai este nevoie adaugati sare si piper dupa gust, inchideti focul.
Lasati aceasta umplutura sa se raceasca bine.
12. Decongelati din timp foile de placinta.
Luati cate 2 foi o data si le suprapuneti, taiati-le sa obtinem 4 patrate mari.
13. Ungeti marginile fiecarui patrat cu albus de ou crud.
14. In unul din colturi puneti cate 1 lingura plina cu umplutura de legume si orez.
15. Incepeti sa rulati coltul.
16. Aduceti si marginile spre mijloc.
17. Si continuati sa rulati.
18. In acelasi fel faceti si restul de foi - suprapuneti cate 2, taiati in 4 patrate si fiecare patrat il rulati cu umplutura.
19. Intr-o tigaie incingeti putin ulei de floarea-soarelui si puneti la rumenit rulourile.
Le prajiti bine pe toate partile la foc mai iute, asa nu vor absorbi mult in ulei in proces.
Se scot pe un prosop sau servetele de hartie,
20. Sunt perfecte calde, dar si reci am observat ca erau destul de crocante si bune.
Minunate ca un aperitiv interesant sau gustare.
Pofta Buna!
Hummus cu ardei copti 

Ingrediente:
● Naut fiert - 350 g 
● Ardei gras copt - 2 buc 
● Usturoi (catei) - 2 buc 
● Zeama de lamaie - 2 linguri 
● Tahini - 1 lingura  (dupa gust)
● Sare - 1 lingurita  (dupa gust)
● Ulei de masline extravirgin - 2 linguri 

Mod de preparare:
1. Fierbeti nautul din timp - am descris detaliat tot procesul aici, si cum il congelez portii mici pentru hummus.
Sau daca il folositi la conserva, scurgeti bine de zeama.
Ardeii se coc, se curata bine de seminte, cotor si coaja. Daca ii aveti la congelator, nu uitati sa-i decongelati dinainte.
2. Intr-un bol adanc puneti nautul si ardeii copti.
3. Adaugati usturoiul, tahini, zeama de lamaie si sarea.
4. Am facut Tahini dupa reteta sugerata de Tiki si am observat ca hummus-ul a fost mult mai aromat si gustos, cel din comert este ceva mai amar si cu miros mai ciudat. Nu ezitati sa-l faceti pt ca este simplu si repede, aveti nevoie doar de susan, ulei si sare.
Va faceti un borcan mic si aveti 1 luna in frigider rezerva pt hummus-uri delicioase.
5. MIxati bine toata compozitia din bol, daca este nevoie adaugati putina apa fiarta ca sa obtineti hummusul cat mai cremos.
Insistati cat mai mult cu blenderul, asa pate-ul va fi cremos si foarte matasos.
Potriviti de sare, zeama de lamaie si tahini dupa gust si preferinte.
6. Cand este gata, il puneti intr-o farfurie si stropiti cu ulei de masline deasupra.
Pofta Buna!
Desert de grapefruit cu miere si iaurt 

Ingrediente:
● Grapefruit rosu - 3 buc 
● Iaurt - 200 ml 
● Miere - 3 lingurite 

Mod de preparare:
1. Curatati bine grapefruit-ul de coaja groasa si cele subtiri - sa ramana doar pulpa.
2. Amestecati iaurtul cu mierea - cantitatile le puteti varia dupa gust si preferinte.
3. Intr-un pahar puneti un prim strat de pulpa de gref.
4. Turnati deasupra 1-2 lingurite de iaurt cu miere.
5. Si mai puneti un strat de gref si peste el iaurt.
6. Ultimul strat si cel mai frumos trebuie sa fie de bucati mai mari de gref.
Si gata, desertul poate fi servit imediat sau dupa ce mai sta putin la frigider - delicios si f. sanatos.
Pofta Buna!
Zacusca de vinete 

Ingrediente:
● Vinete coapte, curatate si scurse bine - 3 kg  (ca sa fie mai gustoase(cu miros usor de fum) le faceti pe tabla sau gratar - dar merg bine si facute in cuptor)
● Ardei si gogosari copti si curatati - 2 kg  (proportia de ardei/gogosari poate sa fie variabila - de preferat la fel sa-i faceti pe tabla sau gratar)
● Ceapa alba - 2 kg 
● Bulion de rosii - 3 l 
● Ulei de floarea soarelui - 500 ml 
● Sare - 3 linguri  (dupa gust)

Mod de preparare:
1. Prima etapa:
- coaceti vinetele, le curatati, scurgeti bine printr-o sita.
Eu le-am congelat si am facut zacusca in alta zi.
2. Etapa a 2-a:
- coaceti si curatati ardeii si gogosarii(imediat dupa copt le presarati cu sare, acoperiti cu capac si lasati vreo 30 de minute, apoi le veti curata mult mai usor).
Eu la fel, le-am facut intr-o alta zi, am congelat si am facut zacusca mai incolo.
3. Etapa a 3-a este sa faceti bulionul, sau pasati 3-4 kg de rosii.
Apoi va fi efectiv procesul de preparare:
- aici vedeti in poza toate ingredientele gata preparate si de utilizat la zacusca.
4. Ceapa se toaca marunt intr-un robot de bucatarie sau masina de tocat carne.
Uleiul se incinge bine intr-un ceaun mare, se adauga ceapa, si lasati sa se caleasca amestecand periodic.
5. Apoi cam dupa 15 minute adaugati bulionul de rosii, amestecati si lasati sa fiarba inca vreo 15 minute impreuna.
6. In acest timp vinetele le dati prin robot sau masina de tocat carne, la fel si ardeii.
7. Apoi intr-un alt ceaun mai mic sau tigaie adanca turnati putin ulei, vinetele,ardeii si le lasati sa se caleasca vreo 15 minute impreuna.
8. Apoi turnati amestecul de vinete in ceaunul cu ceapa si bulion.
9. Amestecati, potriviti de sare si  cand incepe sa fiarba bine faceti focul mic si lasati vreao 2-3 ore la fiert, amestecand periodic.
10. Aveti grija sa o acoperiti putin, pentru ca sare si puteti sa va frigeti la mana, mai ales cand amestecati.
11. Observati ca pe parcurs cat fierbe, se schimba textura, gustul, culoarea - este foarte important aici sa aveti rabdare s-o fierbeti cat mai mult si mai bine.
Este gata atunci cand devine lucioasa, uleiul iese la suprafata si zacusca este densa.
12. Apoi o turnati asa fierbinte in borcanele curate si uscate din timp(eu le pun la cuptor cam 30 de minute, la 150 grade).
Aveti grija sa nu le umpleti prea tare, lasati cam 1 cm liber de la gura borcanului.
13. Le infiletati bine cu capace de metal curate si bune(sa nu fie ruginite).
14. Si le puneti asa fierbinti in cuptor fierbinte preincalzit la 150 de grade.
Eu le las cam 30-40 de minute sa fiu sigura ca stau peste iarna fara aspirina.
Au stat perfect, asa ca fara grija folositi metoda cuptorului pentru sterilizare.
15. Opriti cuptorul dupa acest timp, deschideti usa si lasati asa sa se raceasca borcanele complet, eventual peste noapte.
Si gata, le depozitati, de preferat la loc racoros si uscat.
Desi poate sa para procesul mai complicat, sa stiti ca nu este - dar zacusca mai buna decat asta nu am mancat, este perfecta din toate punctele de vedere.
Pofta Buna!
Rulouri de vinete gratinate, cu legume 

Ingrediente:
● Vinete - 1 kg  (alegeti vinete mai inguste si lungi)
● Ardei gras - 1 buc 
● Morcovi - 2 buc 
● Ciuperci albe proaspete - 500 g 
● Pasta de tomate - 3 linguri 
● Cascaval - 100 g 
● Vin alb demisec - 50 ml 
● Ulei de floarea soarelui - 50 ml 
● Sare,piper - 1 lingurita  (dupa gust)

Mod de preparare:
1. Vinetele se curata de coaja si se taie felii lungi cam de 3-4mm grosime.
2. Si acum sunt 3 metode dupa care le puteti prelucra temic:
- Se stropesc cu putin ulei si se pun intr-o tava de cuptor asternuta cu hartie de copt sau teflonata - dupa 10-15 minute le intoarceti pe cealalta parte daca s-au rumenit si mai lasati putin la cuptor
Anume asa am facut aici in reteta.
- Le puteti face la gratar, stropite (sau nu) cu ulei
- Sau se prajesc in ulei - metoda pe care nu prea o mai folosesc demult, pt a evita excesul de ulei din mancare.
3. Lasati-le sa se racoreasca.
Pana se gatesc si se racoresc vinetele pregatiti umplutura de legume.
4. Legumele se spala si curata bine.
5. Ciupercile si morcovii se taie cubulete marunte - sau le puteti da printr-un robot de bucatarie..
Ardeiul se taie julien.
6. Incalziti bine putin ulei intr-o tigaie, adaugati morcovii si le caliti 3-4 minute, amestecand periodic.
7. Apoi adaugati ardeii, amestecati si mai lasati 3-4 minute pe foc.
8. Adaugati ciupercile, amestecati si lasati pana scad bine si se evapora toata apa din tigaie.
9. Turnati vinul, mai lasati pe foc 3-4 minute.
10. Potriviti de sare si piper, opriti focul.
11. Pe o felie de vinete puneti aproximativ 1 lingura de umplutura.
12. Si rulati bine.
13. Rulourile astfel formate le aranjati intr-o tava de cuptor.
14. Pasta de rosii se dizolva cu putina apa, ca sa fie de o consitenta mai lichida si se toarna peste rulouri.
In loc de pasta de rosii puteti folosi ketchup sau sos de rosii de casa.
15. Presarati peste vinete cascavalul dat prin razatoare si puneti tava la cuptor preincalzit la 200 grade pentru 20-30 minute.
16. Lasati pana se rumensc usor.
Le scoateti din cuptor si lasati 10-15 minute sa se racoreasca si patrunda putin.
17. Serviti ca atare sau ca o garnitura de legume pe langa un peste sau carne.
Pofta Buna!
Friptura din piept de pui 

Ingrediente:
● Piept de pui - 2 buc 
● Ulei de floarea soarelui - 100 ml  (sau ulei de maslime)
● Piper negru macinat - 0.25 lingurite 
● Sare - 0.5 lingurite 

Mod de preparare:
1. Inainte sa va apucati de treaba porniti cuptorul, sa se incalzeasca bine.
Pieptul de pui, daca nu-il aveti deja dezosat, se curata de piele, se scoate de pe oase si se taie in jumate.
Eu deja am luat 4 jumatati, stiti voi cum lucrati cu pieptul de pui mai brut.
Am taiat fileul mic, si l-am pus deoparte - asta va fi prima bucata de friptura, mai mica, dar la fel de buna.
2. Pieptul se intoarce cu partea mai neteda in sus si se taie pe lateral - vedeti in poza. Asta pentru a face fileuri mai subtiri si mai frumoase.
3. Si astfel obtinem 3 bucati de fripturi, mai subtiri si elegante.
La fel faceti si cu celelalte bucati de carne.
4. Bucatile de carne se aranajeaza pe un fund sau farfurie mai mare, se presara piper macinat deasupra si eventual alte ierburi care va plac(dar nu exagerati). Se unge fiecare file cu putin ulei - chestia asta o faceti sau cu o pensula sau cu mainile.
Apoi intoarceti carnea pe partea cealalta si la fel, dati cu mirodenii si ulei.
Carnea astfel semipreparata poate fi lasata mai mult la frigider pt aromare sau se prepara imediat.
5. Incingeti bine tigaia grill, aici chiar insemna sa fie bine fierbinte - chiar sa iasa fum din ea, sau daca stopiti putina apa aceasta se face bilute mici si sare. Puneti bucatile de carne pe grill si lasati cam 2-3 minute.
6. Apoi le intoarceti pe partea cealalta si mai lasati 2-3 minute.
7. Astfel se fac toate bucatile de fripturi, se aranajeaza intr-o tava de cuptor si se lasa in cuptor preincalzit la 200 de grade pentru inca 15 minute.
8. Si gata, se serveste imediat, se savureaza pentru ca sigur nu ati mancat asa un piept de pui bun niciodata :)
Pofta Buna!
Crema cu lapte si oua 

Ingrediente:
● Lapte - 1 l 
● Smantana dulce 32%(dorna/milli) - 1 l  (Crema va fi mai buna daca puneti 2 litri de smantana - eu pun jumate lapte, jumate smantana. Dar puteti pune si 2 litri de lapte, fara smantana.)
● Oua - 6 buc 
● Zahar - 1.5 pahare  (pahar de 250ml)
● Faina alba calitate superioara - 10 linguri  (sau amidon)
● Esenta de vanilie - 1 buc 
● Lapte condensat - 1 buc  (1 cutie - este optional)

Mod de preparare:
1. Puneti laptele si smantana la fiert intr-un tuci sau oala cu fund mai gros.
2. In acest timp puneti intr-un bol zaharul si ouale.
3. Le bateti bine cu mixerul.
4. Turnati din oala cu lapte 1 pahar de lapte cald si il amestecati cu faina - folositi un tel sa nu faceti cocoloase.
5. Turnati acest amestec de faina in compozitia de oua - mIxati bine.
6. Cand incepe sa fiarba laptele, luati oala de pe foc si turnati incet compozitia de oua - si atentie, in acest timp sa amestecati continuu cu mixerul.
7. Puneti oala pe foc si amestecati continuu - pana incepe sa fiarba, apoi inca 5-10 minute pana se ingroasa.
8. La inceput va fi parca nu foarte groasa, dar dupa racire va fi perfecta.
Adaugati si esenta de vanile sau pudra de vanilie.
9. Pentru un gust si mai bun se poate adauga si o cutie de lapte condensat cat crema este fierbinte. Amestecati bine cu mixerul.
10. Apoi acoperiti oala cu un capac si lasati sa se raceasca complet.
11. Observati ca dupa racire crema este mai groasa.
12. Folositi crema rece pentru orice va place - tort, eclere, gogosi, etc.
13. Ce ramane puneti la congelat intr-o casoleta - si cand aveti nevoie o decongelati si folositi - isi pastreaza perfect consistenta si gustul.
Pofta Buna!
Tort "Napoleon" (sau Mille-Feuille) 

Ingrediente:
● Aluat foietaj(frantuzesc) - 1 kg  (luati sau 1 pachet cu 2 foi de aluat in el, sau 2 pachete - daca are doar o singura foaie.)
● Nuca de cocos - 100 g  (este pentru infrumusetare, sau puteti sa-l ornati cu faramituri din aluat sau biscuiti)

Mod de preparare:
1. Eu am cumparat un aluat de foietaj care avea 2 foi in el, fiecare am impartit-o in jumatate si asa am avut 4 foi de tort din fiecare. Daca gasiti foietaj doar cu 1 singura foaie, mai bine luati 2 pachete.
2. Fiecare foaie de aluat am intins-o cu facaletul, sa fie cam de 3 mm grosime.
3. Foaia o treceti pe o tava de cuptor. Pentru a face foile toate de aceeasi dimensiune, masurati prima cu o hartie de copt, o taiati si asa veti masura si restul foilor intinse dupa aceasta hartie.
4. Apoi cu o furculita intepati bine toata foaia si o puneti la cuptor, la temperatura medie - 180-200 grade.
5. Lasati pana se rumeneste bine, apoi o scoateti, o racoriti si o treceti pe un fund sau platou.
6. In asa fel coaceti toate cele 4 foi, le racoriti si acum sunt gata de uns cu crema de lapte.
7. Preparati crema de galbenusuri si lapte, cu ea vom unge tortul.
8. Ungeti bine toate foile, puneti un strat gros de crema pe fiecare - distribuiti asa crema ca sa va ajunga pentru tot tortul.
9. Tortul il lasati 2-3 ore la temperatura camerei, apoi il puneti la rece pentru inca 4-5 ore - asta-i cea mai importanta parte, sa se inmoaie bine.
Perfect este sa-l preparati seara si il lasati peste noapte sa se inmoaie.
Dupa acest timp veti observa ca el se mai lasa, cu un cutit puteti sa mai taiati si invelati marginile si il infrumusetati cum va place.
10. Eu nu m-am complicat prea mult, l-am ornat cu nuca de cocos si gata - este atat de bun ca nici nu am observat cum arata :)
Pofta Buna!
Legume la cuptor (Improvizatie ratatouille) 

Ingrediente:
● Vinete - 1 buc 
● Dovlecei - 1 buc 
● Rosii - 3 buc 
● Ulei de masline - 3 linguri 
● Ierburi uscate(busuioc, patrunjel,etc) - 1 lingurita 
● Sare - 1 lingurita 

Mod de preparare:
1. Vinetele se spala si se taie rondele cat mai subtiri, cam de 2-3 mm.
2. Apoi peste rondelele de vinete presarati putina sare si mirodenii uscate preferate.
3. La fel faceti si cu dovleceii - taiati rondele si presarati cu mirodenii si sare.
4. Si la urma rosiile - la fel taiate si presarate cu sare si piper.
5. Intr-un vas de cuptor mai adanc, aranjati legumele ca in poza, alternand pe rand legumele. Apoi peste toata suprafata stropiti cu ulei de masline.
6. Tineti legumele la cuptor cam o ora, la inceput aproximativ 15 min puteti pune o folie de aluminiu deasupra - apoi o scoateti ca sa se rumeneasca bine legumele si sa scada apa din ele.
7. Legumele se servesc calde sau reci, presarate cu verdeata si mujdei, sau orice sos preferat.
Recomand aceasta mancare la toti cei care prefera mancare sanatoasa si dietetica :)
Pofta Buna!
Capsuni la Congelator 

Ingrediente:
● Capsuni - 1 kg  (alegeti capsuni intregi, mai mici sau medii)

Mod de preparare:
1. Capsunile le spalati bine si curatati de codite, nu le tineti prea mult in apa sa nu se flescaie.
Lasati-le intr-o sita sa se scurga bine de apa.
2. Apoi eu fac o sortare:
- capsunile medii, mici si cat mai intregi le pun pe un prosop de bucatarie(mai absoarne excesul de apa) - vor merge la congelator
- o farfurie pentru a le manca imediat, simple sau in deserturi - cele mai moi sau mai mari
- pentru gem, dulceata sau sirop, etc - daca faceti.
3. Capsunile de pe prosop le mut apoi intr-o tava, recomand sa fie acoperita cu o folie sau punga de plastic, asa capsunile nu se vor lipi de ea dupa congelare.
4. Puneti tava in congelator pentru minim 2 ore, sau mai mult.
5. Dupa acest timp le mutati intr-o punga de congelator ermetica si puteti sa le depozitati mai ergonomic.
6. Am de obicei o punga mare, din care iau capsunile pentru deserturi cat si cand am nevoie. Inchid punga la loc si o pun inapoi la congelator.
Dar pun si in pungi mici, portii exact dedicate doar pentru dulceata fara zahar sau inghetata de capsuni.
7. Recomand neaparat sa va faceti rezerve si ma veti pomeni numai de bine tot anul :)
Pofta Buna!
Prajitura cu ciocolata si vin rosu Reteta  

Ingrediente:
● Oua - 4 buc 
● Unt - 300 g 
● Zahar - 200 g  (eu am pus zahar brut de trestie)
● Ciocolata neagra/amaruie - 120 g 
● Cacao - 2 linguri 
● Scortisoara - 1 lingurita 
● Sare - 0.25 lingurite 
● Praf de copt - 3 lingurite 
● Vin rosu demisec - 125 ml 
● Nuci tocate - 60 g  (oricare va plac - migdale, nuci romanesti, alune de padure, etc)
● Stafide - 40 g  (puteti inlocui cu merisoare, visine, agrise uscate)
● Dulceata - 4 linguri  (aici am folosit dulceata de capsuni, dar puteti inlocui cu oricare va place - visine, cirese, caise, prune, etc)
● Faina alba - 180 g 

Mod de preparare:
1. Intr-un bol mic rupeti 50g de ciocolata neagra si o topiti pe baie de aburi sau la microunde.
2. Intr-un pahar gradat masurati 125ml de vin rosu demisec, aici am folosit Pinot-Noir de la Crama Ceptura.
3. Intr-un alt bol mai mare masurati faina, adaugati scortisoara, cacao si sarea.
4. Puneti nucile, stafidele si praful de copt, amestecati bine toate ingredientele.
5. Acum ne apucam efectiv de gatit prajitura:
- intr-un bol mare puneti 250g de unt moale la temperatura camerei, adaugati zaharul si amestecati bine cu mixerul;
6. - Adaugam cate unul ouale, dupa fiecare mixati bine compozitia;
7. - Puneti faina cu nuci si cacao, turnati vinul si amestecati bine compozitia cu un tel sau mixer;
8. - La final turnati cele 50g de ciocolata topita, amestecati din nou.
9. Turnati aluatul intr-o tava de cuptor(de 28-30cm) asternuta cu hartie de copt.
Nivelati uniform cu o spatula sau lingura.
10. Se coace in cuptorul preincalzit la 175 de grade timp de 40-45 de minute, dar oricum faceti testul scobiturii inainte s-o scoateti.
Lasati sa se raceasca complet in tava timp de 2-3 ore.
11. Acum scoateti atent bordurile tavii(treceti putin cu cutitul pe la margini), mutati prajitura pe o farfurie sau platou.
Ungeti deasupra cu 4-5 linguri din dulceata preferata.
12. Topiti intr-un bol 70g de ciocolata neagra impreuna cu 50g de unt, amestecati bine si aceasta glazura o turnati peste stratul de dulceata.
Nivelati si distribuiti atent cu o lingura.
13. La urma mai puneti deasupra niste nuci maruntite sau fulgi de migdale si sunteti gata.
O puteti servi imediat cu glazura asa mai lichida.
14. Daca o puneti la frigider pentru 1 ora, glazura se intareste si este mai usor de manevrat, portionat si servit.
Am observat a 2-a zi ca are textura un pic mai ferma din cauza ca a stat la rece, dar oricum a fost frageda si pufoasa.
15. Recomand cu mare drag reteta, este chiar deosebit de buna si interesanta.
Pofta Buna!
Tort "Caprese" 

Ingrediente:
● Faina de migdale - 300 g  (puteti combina si cu alta faina de nuci - vedeti mai jos, in pasii 1-2 cum am obtinut eu faina de migdale)
● Ciocolata neagra - 200 g  (ar fi bine sa fie de minim 65% cacao)
● Unt - 150 g 
● Oua - 5 buc 
● Zahar - 150 g  (eu am inlocuit cu 100g indulcitor - Stevie+Erithritol, sau 70g de Tagatose)
● Praf de copt - 10 g 
● Sare - 0.5 lingurite 
● Crema de branza mascarpone - 250 g  (optional)
● Zahar pudra - 2 linguri 

Mod de preparare:
1. Eu nu am avut faina de migdale la indemana, dar nu m-am pierdut cu firea. Am cantarit 300g de migdale, combinate cu cateva nuci romanesti.
2. Si repede le-am facut faina cu aparatul de macinat cafea. Tot procesul nu a durat mai mult de 5 minute.
3. Apoi intr-un bol am cantarit untul si ciocolata si le-am topit impreuna la mcrounde sau baie de aburi.
4. Amestecati bine aceasta compozitie si o lasati putin sa se raceasca.
5. In acest timp puneti intr-un bol mai mare cele 5 oua, adaugati zaharul/indulcitorul si putina sare.
6. Amestecati bine cu mixerul pana se fac spuma alba.
7. Turnati ciocolata cu untul topit si continuati sa mixati.
8. Si ultima adaugati faina de migdale cu praful de copt.
9. Amestecati usor pana compozitia devine uniforma si fara cocoloase.
10. Treceti aluatul intr-o tava de copt(26-28cm diametru), asternuta cu hartie de copt si distribuiti uniform cu lingura.
11. Puneti in cuptorul preincalzit la 180 de grade pentru 30-40 de minute.
Faceti neaparat testul scobitorii inainte sa o scoateti din cuptor, observati ca am scobitoarea curata in poza, doar cu cateva firicele de blat pe ea.
12. Lasati sa se racoreasca putin, scoateti din forma, pudrati cu zahar si o puteti savura. Este la fel de buna calda si rece.
13. Eu am vrut sa ung tortul deasupra cu Mascarpone - fiindca era ceva mai densa recomand s-o amestecati cu cateva linguri de lapte sau smantana dulce.
14. Puneti 2 linguri de indulcitor/zahar pudra si amestecati cu un tel, sa fie unifrom.
15. Am uns deasupra tortul racorit cu aceasta crema.
16. Se poate orna si cu ceva fructe, zmeura se potriveste perfect - eu o am congelata din vara.
La fel puteti rade si cativa fulgi de ciocolata neagra, dupa preferinte.
17. Tortul nu necesita timp de insiropare, se poate servi imediat daca nu mai este fierbinte, dar e la fel de bun si rece de la frigider.
Dupa mine este un tort de ciocolata perfect - moale, fraged, gust intens de ciocolata, umed si fara nici o vina pentru talie!
Pofta Buna!